《偈五首 其三》
宋代·释道行

通身是口，说得一半。通身是眼，用得一橛。用不到处说有馀，说不到处用无尽。

所以道，当用无说，当说无用。用说同时，用说不同时。

诸人若也拟议，西峰在你脚底。

作者简介：释道行（一○八九～一一五一），处州（今浙江丽水）人，俗姓叶。幼有出尘志，间从天宁微禅师游。年十九，礼普照觉印英禅师，得度。去参佛眼清远禅师，契悟。后辞省亲。高宗建炎二年（一一二八），徐康国知处州，请开法于寿宁。次迁法海天宁乌巨。绍兴十八年（一一四八），从知饶州陈璹请，至饶。二十一年卒，年六十三。称雪堂道行禅师。为南岳下十五世，龙门佛眼清远禅师法嗣。《嘉泰普灯录》卷一六、《五灯会元》卷二○有传。今录诗四十六首。